Mecoptera
Panorpa communis, mas Animalia — Arthropoda Subphylum : Mandibulata  Superclassis : Hexapoda  Classis : Insecta  Superordo : Endopterygota  Ordo : Mecoptera  Packard, 1886     Palaeontologia Permiano Inferiori - Recens praeЄ Є O S D C P T I K Pg N Subdivisiones: Familiae * †Aneuretopsychidae Apteropanorpidae †Australochoristidae Bittacidae Boreidae Choristidae †Choristopsychidae †Cimbrophlebiidae †Dinopanorpidae †Permochoristidae †Englathaumatidae Eomeropidae Meropeidae †Mesopsychidae Nannochoristidae †Nedubroviidae Panorpidae Panorpodidae †Permochoristidae †Pseudopolycentropodidae Mecoptera (Graece mecos 'longus' + ptera 'alae') sunt ordo insectorum superordinis Endopterygotorum, cui sunt circiter sescentas species in novem familiis per orbem terrarum distributas. Maxima familia est Panorpidae, inter quas maribus sunt genitalia quae aculeis scorpionum similia sunt, ac longa rostra. Bittacidae sunt alia familia magni momenti; elaboratis enim coitus ritibus innotescunt, in quibus feminae coniuges eligunt secundum iucunditatem praedarum quas mares eis ferunt. Inter greges minores sed notabiles sunt Boreidae, quorum adulti super nives ambulantes aliquando videntur. Contra eas, plurimae huius ordinis species in humidis regionum tropicarum circumiectis habitant. Mecoptera cum Siphonapteris artissime coniunguntur, ac remotius a Dipteris distant. Dipterorum quidem aliquantum similia sunt, parva et media, corporibus longis et tenuibus, atque alis contractis et membranaceis. Plurima in circumiectis humidis nascuntur, sicut in detritu foliorum et in musco, ac fetura se ex ovis excludere non potest donec tempora humida incipiant. Larvae, erucarum similes, plerumque holeribus vescuntur, pupaeque non vescentes diapausam pati possunt donec caelum sit idoneum. Juracimbrophlebia ginkgofolia (Bittacidae), reconstructio. Iurassico, Sina. Jurassipanorpa sticta (Panorpidae). Iurassico, Sina. Ala anterior Dinokanagae andersoni (Dinopanorpidae). Eucaeno, Vasintonia (civitas). Cimbrophlebia brooksi (Cimbrophlebiidae). Eocaeno, Vasintonia (civitas).